Au Kuninga Kogudus, Jeruusalemm
Shalom sõbrad! Õnnistan teid Jeesuse nimel!
Räägin täna Jumala armust.
Paljud ei mõista, kuidas armu saame või mis see on.
Arm on Jumala and, mida me ei saa teenida.
Me ei saa seda oma tegudega.
Jeesuse arm on nii suur aare, et seda tuleb hästi tunda.
Vajame ilmutust Jeesuse armu kohta.
Miks Paulus ütleb igas kirjas:
"Issanda Kristuse arm olgu teiega!"?
Galaatlaste 1:8 ütleb Paulus,
et isegi kui ingel kuulutaks teistsugust evangeeliumi,
kui nad olid apostlitelt kuulnud,
olgu ta neetud. Selgitan seda kirjakohta.
Mõned tahaksid Jeesuse armu asemel elada Moosese käsuseaduse järgi.
Seadus on püha ja see pole Moosese, vaid Jumala seadus.
Siiski ei suuda keegi selle järgi elada.
Käsuseadus anti, et mõistaksime oma vajadust Jumala armu järele.
Paljud ei mõista seda siiamaani.
Apostel Paulus rajas galaatlaste koguduse Jumala armule,
kuid siis tuli sinna teisi käsuseadust õpetama.
Paulus ütles, et nad tahtsid olla käsuõpetajad,
kuid ei mõistnud, mida püüdsid õpetada.
Ta ütles: "Kui püüate olla õiged Moosese käsu järgi,
järgneb sellele needus."
Moosese seadus ju ütleb, et kui seda täielikult ei järgita,
tabab needus.
Gal 3:13: "Neetud on igaüks, kes puu küljes ripub."
Jeesus riputati puu külge.
Ta oli neetud iga maa peal elava isiku jaoks,
mitte vaid nende pärast, kes Temasse uskusid.
Kes saab Issanda õnnistuse? See, kes võtab vastu Jeesuse.
2. Korintlaste 8:9 ütleb, et kuigi Ta oli rikas,
sai Ta vaeseks meie pärast, et meie saaksime rikkaks.
Jeesus sai needuseks, et meie saaksime õnnistuse.
Mis see õnnistus on? Arm. See on kõige suurem.
Seda ei saa ära teenida ega osta tegudega, rahaga ega kullaga.
Oleme saanud armu Jumalalt.
Kui püüame siiski käsu järgi õiged olla,
satume needuse alla.
Jääge teile kuulutatud evangeeliumi juurde!
Jeesus suri meie pattude eest ja tõusis surnuist üles.
Kõik meie patud olid Tema peal,
ja Tema läks surmavalda ning jättis need sinna.
Kolme päeva pärast tõusis Ta surnuist
ja tegi meid õigeks oma ülestõusmisega.
1. Kor 15:14 ütleb, et kui Kristus poleks tõusnud surnuist,
oleks meie usk asjatu.
Teame siiski, et Ta tõusis ja tegi meid õigeks.
Arm ja tõde käivad alati käsikäes.
Arm ja tõde pole eraldiseisvad asjad.
Vaatame koos Johannese evangeeliumi.
Johannese 1:17 -
Seadus on ju antud Moosese kaudu,
arm ja tõde aga tulnud Jeesuse Kristuse kaudu.
Need kaks käivad alati käsikäes.
See ei tähenda, et meil oleks õigus pattu teha.
Vahel eksime ja teeme pattu,
kuid elades Jumala armu varal võime oma patud tunnistada,
ja Tema on ustav ning annab andeks.
Arm pole õigus pattu teha,
vaid vägi käia Vaimus.
See, kes elab armus, hoiab alles usu Jumalasse.
Kellele on antud arm?
Vaatame seda Roomlaste 5. peatükist.
Kõik ei ole armu saanud.
Roomlaste 5:17 -
"Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need,
kes saavad armu ülirohkesti ning õiguse anni,
hakkavad valitsema kuningana elus selle ühe - Jeesuse Kristuse - kaudu.
Nõnda siis, nagu ühe üleastumise läbi
tuli kõigile inimestele surmamõistmine,
nii on ka selle ühe õigusteo läbi
kõigile inimestele saanud õigekssaamine eluks."
Peatume siin.
Inimene oli sõnakuulmatu,
ega suhtunud vastutustundlikult Jumala sõnadesse:
"Ära söö hea ja kurja tundmise puust,
sest päeval, mil sa sellest sööd, pead sa surma surema!”
Ja kuigi ta elas füüsiliselt veel mitu aastat,
suri ta vaimselt.
Tema sõnakuulmatuse tõttu saime me kõik patusteks.
Kõik pöörasid selja ja kaotasid Jumala au.
Kuna esimene inimene tegi pattu, oleme me kõik patused.
Kuid siis tuli teine inimene taevast, Jeesus, uus inimene.
Tema kuuletus Jumalale.
Filiplaste 2:8 järgi oli Ta kuulekas kuni ristisurmani.
Tema kuulekuse tõttu oleme meie õigeks saanud.
Mis õigetega juhtub? Roomlaste 5:20 -
Seadus on aga kõrvalt sisse tulnud, et üleastumine suureneks.
Ent kus patt on suurenenud, seal on arm saanud ülirohkeks,
et otsekui patt on kuningana valitsenud surma abil,
nõnda valitseks armgi kuningana õiguse kaudu ..."
Kelle õigsuse kaudu? Jeesuse õigsuse, mitte meie.
Kui tahad nautida Jeesuse armu, tuleb mõista,
et see pole inimese või seaduse õigus.
Näitan teile peagi kohta, kus sellest räägitakse.
Roomlaste 5:21: "...otsekui patt on kuningana valitsenud surma abil,
nõnda valitseks armgi kuningana õiguse kaudu ..."
Kas patt valitseb meie elu?
"... ja viiks igavesse ellu
Jeesuse Kristuse, meie Issanda läbi."
Tulemus on armu ülirohkus ja igavene elu.
Vennad-õed, teiegi võite nautida siin elus armu.
Kuid see, kes püüab elada oma õiguses,
või seaduse õiguse järgi, kannatab Issanda armu puuduses.
Jumal ei taha, et keegi kannataks,
vaid Ta andis oma ainsa Poja,
et ükski, kes Temasse usub, ei hukkuks.
Isa tahab, et naudiksime Tema armu.
Veel kord: arm pole õigus patus elada.
Arm annab üleloomuliku jõu elada usus Jumalasse.
Arm annab väe olla kuulekas Jeesuse tõele
ja elada harmoonias Püha Vaimu kaudu.
Arm on kõige suurem.
Kuid mis on õigus?
Vaatame, mida Paulus ütleb Filiplaste kirjas.
Ta oli religioosne variser, kes võttis Jeesuse vastu üleloomulikult.
Jeesus ilmus talle Damaskuse teel.
Paulus sai ilmutuse Jeesuse armust.
Filiplaste 3:7 -
"Kuid mis mulle oli kasuks,
seda ma olen arvanud kahjuks Kristuse pärast.
Jah, enamgi: ma pean kõike kahjuks
Issanda Kristuse Jeesuse kõikeületava tunnetuse kõrval.
... ja pean seda pühkmeiks, et saada kasuks Kristust,
ja et mind leitaks tema seest
ega oleks mul oma õigust, mis tuleb Seadusest,
Paulus ütles peatüki algul, et oli variser, kuid siin ütleb ta:
"Ega oleks mul oma õigust, mis tuleb Seadusest, vaid see õigus,
mis tuleb Kristusesse uskumisest, see, mille Jumal annab usu peale."
Kristuse usk on Aabrahami usk.
Jeesus ütles, et Aabraham tahtis näha Tema päeva,
seda, mis nüüd toimub. Jumal lubas seda talle.
Aabraham uskus Issandat ja see loeti talle õiguseks.
Nii loetakse meielgi usk õiguseks.
Usume Jumala Sõna, Jeesuse ristitööd ja ülestõusmist.
Nii saame Issanda õiguse.
Aabrahamist sai Jumala sõber, sest ta uskus Issandat.
Meistki saavad Jumala sõbrad,
kui usume seda, mida Ta teinud on.
Juba 2000 aastat tagasi
löödi Jeesus risti,
et meie saaksime armu Tema õigsuse kaudu.
Kuna Jeesus oli õige, saame meiegi õiguse.
See õigsus tuli Aabrahami üle, kuna ta uskus Issandat.
Aabraham riietus Jumala õigsusse.
Nüüd on õigsus meie sees.
Jeesus elab Püha Vaimu kaudu meie vaimus,
ja seepärast on meil rikkalikult Jeesuse armu.
Kui armu on ülirohkesti, on meil kõik, mida vaja.
Kui te seda veel ei mõista, prohveteerin, et kui seda usute,
näete peagi Jeesuse armu tegutsemas.
Vaatame, mida huvitavat ütleb Peetrus
1. Peetruse 3:18 -
"Sest ka Kristus kannatas pattude pärast üheainsa korra ..."
Ta ei tule uuesti pattude eest surema.
Ta tegi seda korra igaveseks.
Ta tegi seda, et murda vaenlase vägi täielikult.
Seda me usumegi.
"...õige ülekohtuste eest, et ta teid juhiks Jumala juurde,
olles küll ihu poolest surmatud, ent elustatud vaimu läbi ..."
Õige tuli ülekohtuste eest, et juhtida neid Jumala juurde.
Tuleb meeles pidada, et ükski patune ei või Jumalale läheneda.
Pääseme Jumala ligi Jeesuse õigsuse tõttu.
Mitte käsuseaduse õigsusega, ega inimeste õigsusega,
vaid elava Jumala Poja, uue inimese õigsusega,
oleme pääsenud Jumala juurde.
Meenus üks laul: "Astume armutrooni ette ..."
Heebrealaste kiri ütleb,
et meil on ligipääs Issanda armule 24 tundi ööpäevas.
Heebrealaste 4:14. Kui teil on Piibel, loeme koos.
Heebrealaste 4:14: "Et meil nüüd on suur ülempreester Jeesus,
Jumala Poeg, kes on läbinud taevad,
siis hoidkem kinni usust, mida me tunnistame!"
Mida me tunnistame? Seda, et Jeesus tegi meid õigeks,
ja seepärast saime Jumala armu ülikülluse.
Jeesus ütleb Johannes 10:10,
et saatan tuleb vaid varastama, tapma ja hävitama.
"Mina olen tulnud, et teil oleks elu ja seda ülirohkesti."
Mis see ülirohkus on? See on Jeesuse arm.
Heebrealaste 4:15 -
"Sest meil pole niisugune ülempreester,
kes ei suuda kaasa tunda meie nõrkustele ..."
Kus see arm ilmneb? Nõrkuses.
Meie ülempreester suudab tunda meie nõrkust.
"...vaid selline, kes on olnud kõigiti kiusatud nii nagu meie,
ja siiski ilma patuta.
Läki siis julgusega ..."
Toetume sellele teadmisele,
et Messias Jeesus on Isa Jumala arm ja tõde.
Teame, et Ta ei sulge meie ees oma ust.
Ta ütleb, et Ta ei tõrju kedagi, kes Tema juurde tuleb,
vaid võtab rõõmsalt vastu kõik, kes Talle lähenevad.
Ta aitab ja annab armu.
"... julgusega armu aujärje ette."
Mitte kohtujärje ette!
Paljud usklikud käivad kohtujärje ees.
Oleme siiski siirdunud surmast ja kohtumõistmisest ellu
tänu Jeesuse õigsusele.
Käime armujärje ees, "et me halastust saaksime
ja armu abiks leiaksime parajal ajal!"
Kõigis olukordades ja tingimustes
on abi ja arm saadaval.
Jumal tahab aidata ja oma armul voolata lasta.
Arm pole vaid pääste, vaid ka argielu jaoks.
Armu anti, et saaksime väe elada Vaimus ja usus.
Kui meil on vajadusi, raskusi või haigusi,
või igatseme vaimset läbimurret, kordaminekut töös,
või paranemist inimsuhetes,
võime tulla julgusega armujärje ette,
et saaksime armu ja abi õigel ajal.
Mõned käivad selle asemel kohtujärje ees,
ja neile saab nende usku mööda.
Jeesus suri ristil meie pattude eest ja tõusis üles,
ning seepärast võime alati tulla armutrooni ette,
ja saada Jumalalt abi, väge ja kõike, mida vajame.
Jeesuse õigus tegi selle võimalikuks.
Vaatame, mida Galaatlaste kiri ütleb Jumala imetegude kohta.
Usume Kõigeväelisse, kes teeb imesid veel tänagi.
Ja teeb tulevikuski, Jeesuse nimel.
Galaatlaste 3:1.
Karmid salmid, kuid usun, et Jumal õnnistab meid nendega.
Gal 3:1: "Oh mõistmatud galaatlased, kes on teid ära sõnunud,
teid, kelle silme ette Jeesus Kristus oli joonistatud ristilööduna?"
Nad olid näinud Jeesuse ristisurma.
Nad olid näinud armu tööd ja palju imesid.
Imed muide ei sünni käsuseaduste pärast.
Need sünnivad üliküllusliku armu pärast.
Galaatlased olid ehk näinud neid imesid,
mida Jeesus nimetas suuremaks, kui neid, mida Ta ise tegi.
Jeesuse ristisurm oli just nimelt arm.
"Teid, kelle silme ette Jeesus Kristus oli joonistatud ristilööduna?"
Messia surmas on Issanda õnnistus.
Messia ülestõusmises on Issanda õigsus.
Jeesuse surmas on Jumala vägi.
Nii ütleb Paulus Korintlaste kirjas.
Peetruse sõnul annab Jumala vägi meile kõik, mida vajame.
Kus Jumala vägi ilmneb? Jeesuse ristisurmas.
Galaatlased olid näinud võimatuid, üleloomulikke asju,
kuid siis nendega juhtus midagi.
Gal 3:2: "Ma tahan teie käest teada ainult seda,
kas te saite Vaimu Seaduse tegude või ususõnumi kuulamise tõttu?"
Mis vaimu? Armu Vaimu.
Püha Vaim on armu vaim.
On tähtis uskuda seda, rääkida seda ja kuulutada seda.
Meie Issanda Jeesuse Vaim on armu Vaim.
"...kas te saite Vaimu Seaduse tegude või ususõnumi kuulamise tõttu.
Kas te olete nii mõistmatud?
Te alustasite Vaimus, kas tahate nüüd lõpetada lihas?
Kas te olete ilmaasjata nii palju kogenud?
Kui see iialgi võiks olla ilmaasjata!
See, kes nüüd annab teile Vaimu ..." Siis armu Vaimu.
"...ja laseb imevägedel tegutseda teie sees,
kas ta teeb seda Seaduse tegude või ususõnumi kuulamise tõttu?
Nii nagu Aabraham uskus Jumalat
ja see arvestati talle õiguseks.”
Kust tulevad ülikülluslik arm ja imeteod?
Ususõnumi kuulmisest.
Usk - õigsus - arm - imed.
Jeesus ütles jüngritele: "Olgu teil usku Jumalasse!"
Jumal on andnud usu. See on meil kõigil.
See on Aabrahami usk, mida on võimatu ise hankida.
Üks, kaks, kolm, neli:
usk - õigsus, Jeesuse õigsus,
kuna õige suri patuste eest.
Usk - õigsus - arm - imed.
Nii me usume, ja me saame vastavalt oma usule.
Tahan aidata teil oma elus uue ukse avada,
võtta vastu Jumala ülikülluslikke õnnistusi,
elada igavest elu juba maa peal,
ja nautida Messia ristitööd ja ülestõusmist.
Elage lähedases osaduses Püha Vaimuga.
Elage igavest elu Issanda Jeesuse võidus.
See on võimalik tänu Messia õigsusele.
Galaatlaste 3:7: "Nii mõistate teie,
et need, kes on usust, on Aabrahami lapsed."
Pole vahet, kas oled juut või ei.
Kui usute, et Jeesus on Issand, on teil Aabrahami usk.
Olete saanud igavese elu ja Jeesuse armu.
See vaid lisandub iga päevaga.
Palvetan, et see sünniks teie elus peagi.
Jumal on ustav!
Aabraham uskus Jumalat,
ja temast sai Jumala sõber.
Jeesuski ütles, et oleme Tema sõbrad,
kui usume ja peame Tema käske,
ehk armastame oma ligimesi,
ja usume, et Ta on Messias, armu Issand.
Palvetan Jeesuse nimel, et Jumala vägi tuleks teie üle,
et Jeesuse arm kasvaks teie elus,
ja Isa armastus annaks teile sügavama ilmutuse.
Jumal õnnistagu teid Jeesuse nimel!
Kadugu teist kõik haigused, nõrkus ja vaimud,
kes püüavad teile kurja teha. Käsin neil Jeesuse nimel lahkuda!
Kuulutan Issanda Jeesuse armu ja tõde.
Jumal aitab teil armujärje ette tulla,
et saaksite halastust ja abi õigel ajal. Jeesuse nimel.
Olen Oren Lev Ari Jeruusalemmast, suure kuninga linnast.
Jumal õnnistagu teid! Kohtumiseni!
Tõlge: Monika Jaaguri